Vyhodnotenie pripomienkového konania	 	 	 	

Spôsob 	 bežný - oslovenie zainteresovaných subjektov listom so žiadosťou o                                                zaslanie pripomienok (30. máj 2005 – 10. jún 2005)	 	 	 	
 	Zoznam oslovených subjektov:	 	 	KPPV SR, ÚV SR (SVA), ÚV SR (SIAP), MZV SR, MH SR, MO SR, MF SR, MK SR, MZ SR, MPSVaR SR, MŠ SR, MS SR, MŽP SR, MP SR, MVaRR SR, MDPaT SR	
 	                                                                   Počet oslovených subjektov:	 	 	16	
 	Zaslali do stanoveného termínu:	 	 	11	
 	Nezaslali do požadovaného termínu:	 	 	KPPV SR, MH SR, MO SR, MZ SR, MPSVR SR	
 	Subjekty, ktoré nemali pripomienky:	 	 	ÚV SR (SIAP), MK SR, MP SR, MVRR SR, MDPT SR	
 	 	 	 	 	
 	Počet vznesených pripomienok:		15 	 	
 	Počet akceptovaných:		14 	 	
 	Počet akceptovaných čiastočne:		- 	 	
 	Počet vysvetlení k vzneseným pripomienkam:		- 	 	
 	Počet neakceptovaných, z toho počet zásadných - ktoré subjekty:		1 	 	
 	Rozporové konanie (s kým, kedy, na akej úrovni, s akým výsledkom):		- 	 	
 	Počet odstránených pripomienok:		- 	 	
 	Počet neodstránených pripomienok:		- 	 	

 
Rezort	Pripomienka	Typ	Vyh.	Spôsob vyhodnotenia	
Úrad vlády SR odbor vládnej agendy	Technické a jazykové úpravy	O	A		
Ministerstvo zahraničných vecí SR	1. Vzhľadom na skutočnosť, že sa v tomto prípade navrhuje vyslovenie súhlasu s návrhmi poľskej strany, predloženými slovenskej strane viacerými verbálnymi nótami a predpokladá sa odoslanie súhlasných odpovedných nót, ktoré budú tvoriť niekoľko dohôd o zmene a doplnení dohody z roku 1999, odporúčame názov materiálu formulovať takto:
Návrh na  zmenu a doplnenie Dohody medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov uzavretím dohôd formou výmeny nót;
a analogicky i v bode A.1 návrhu uznesenia:
(vláda) súhlasí
„so zmenou a doplnením .........................., uzavretím dohôd formou výmeny nót podľa predloženého návrhu“.
2. Bod B.1 navrhujeme formulovať takto:
(vláda) ukladá ministrovi vnútra
„požiadať ministra zahraničných vecí o zabezpečenie doručenia odpovedných verbálnych nót poľskej strane“.
3. Bod B.2 navrhujeme zmeniť nasledovne:
„požiadať ministra zahraničných vecí o zabezpečenie uverejnenia zmien a doplnení dohody o hraničných priechodoch v Zbierke zákonov Slovenskej republiky.“
4. Pokiaľ ide o samotné texty verbálnych nót v prílohách č. 1, 2 a 4 predloženého materiálu navrhujeme:
a) vzhľadom na skutočnosť, že adresátom nót Ministerstva zahraničných vecí Poľskej republiky je ZÚ SR vo Varšave, na odpoveď použiť rovnakú diplomatickú cestu a ako odosielateľa všetkých predložených nót uvádzať „Veľvyslanectvo Slovenskej republiky  vo Varšave“;
b) súhlasnú odpoveď slovenskej strany formulovať nasledovne: „..... má česť oznámiť, že vláda Slovenskej republiky súhlasí .....“;
c) pasáž o nadobudnutí platnosti dohody formulovať takto: „...... ktorá nadobudne platnosť dňom obdržania tejto odpovednej nóty poľskou stranou“. 
5. Návrh verbálnej nóty uvedenej v prílohe č. 3 navrhujeme prepracovať, vzhľadom na skutočnosť, že nekorešponduje s celým znením nóty Ministerstva zahraničných vecí Poľskej republiky č. DPT-I-2265-17-2002/56 zo dňa 3. 2. 2005 (v rozsahu 5 strán). 
6. Zo záznamov MEPO vyplýva, že verbálnou nótou č. DPT-I-2265-17-2002/SW/537 zo dňa 24. 12. 2004 poľská strana navrhla, aby v prílohe č. 3 dohody o hraničných priechodoch bol bod č. 30 ako miesto na prekračovanie štátnej hranice na turistických chodníkoch, doplnení hraničný priechod Łapszanka-Osturňa. Vzhľadom na komplexný charakter predloženého návrhu, odporúčame gestorovi zaoberať sa i týmto návrhom poľskej strany a v prípade kladného stanoviska k nemu, zaradiť ho do materiálu. 	O

O

O

O

O

O
	A

A

A

A

A

A		
Ministerstvo financií SR	V návrhoch verbálnych nót odporúčame slovo „obdržania“ nahradiť slovom „prijatia“. 
Vo verbálnych nótach č. 2 a 4 upozorňujeme na nezrovnalosť v poradových číslach hraničných priechodov v poľskej verzii pôvodnej dohody a v slovenskej verzii pôvodnej verzii.	O

O	A

A		
Ministerstvo školstva SR	V návrhu 1. diplomatickej nóty slovenskej strany v 2. odseku  žiadame vypustiť slovo „dovoľuje“ a v 6. odseku upraviť tvar slova „uzavretie“ na „uzavretia“;	O	A		
Ministerstvo spravodlivosti SR	1. Na obale materiálu v časti „Obsah materiálu“ bod 3. navrhujeme zmeniť a text upraviť takto: „3. Návrh textu Dohody – odpovedných nót“.
2. V súlade s medzinárodnou zmluvnou praxou navrhujeme, resp. je žiadúce, aby odosielateľom odpovedných nót bolo Veľvyslanectvo Slovenskej republiky vo Varšave (nie Ministerstvo zahraničných vecí SR) a jej adresátom aby bolo Ministerstvo zahraničných vecí Poľskej republiky (nie Veľvyslanectvo Poľskej republiky v Bratislave). V tomto smere je potrebné upraviť príslušné časti návrhov textov predložených nót.
3. V šiestom odseku predložených návrhov nót navrhujeme úvod textu upraviť takto: „Ministerstvo zahraničných vecí Slovenskej republiky má česť oznámiť, že vláda Slovenskej republiky súhlasí....“.
4. V siedmom odseku predložených návrhov nót navrhujeme záver textu upraviť takto : „......, ktorá nadobudne platnosť dňom obdržania tejto odpovednej nóty.“.	O

O

O

O

	A

A

A

A		
Ministerstvo životné prostredie  SR	K prekračovaniu hranice na ďalšom mieste Eliaszówka – Eliášovka, hraničný znak II/62 pre chodcov, cyklistov a lyžiarov upozorňujeme, že územie nie je zo slovenskej strany sprístupnené turistickými chodníkmi. Lesný komplex Eliášovky tvorí podľa dokumentu „Územný systém ekologickej stability okresu Stará Ľubovňa“ biocentrum regionálneho významu a pre okolité porasty biokoridor regionálneho významu. Záujmom ochrany prírody je zachovať uvedené biocentrum a biokoridor a preto navrhujeme umiestniť navrhovaný priechod k hraničnému kameňu II/64, kde sú vrcholové stanice vlekov na poľskej strane a na slovenskej strane sa bude nachádzať na okraji biokoridoru.	O	N	Po konzultácii so zástupcami ministerstva životného prostredia, MŽP SR neuplatňuje uvedenú pripomienku.	

Vysvetlivky k skratkám v tabuľke:
O		-	obyčajná
Z	-	zásadná 
C	-	čiastočne akceptovaná
A	-	akceptovaná
N	-	neakceptovaná